b'\n_START_ARTICLE_\nWarcraft\n_START_PARAGRAPH_\nWarcraft-universet er et fiktivt high-fantasy univers, hvori Warcraft-computerspillene foreg\xc3\xa5r. Det er i h\xc3\xb8j grad inspireret af Warhammer-universet og til en vis grad Dungeons & Dragons-multiverset, og kan herigennem ogs\xc3\xa5 arvtagere til dele af J.R.R. Tolkiens mytologi._NEWLINE_Universet er skabt af Blizzard Entertainment. Blizzard pr\xc3\xb8vede at k\xc3\xb8be Warhammer-universet, men da der blev takket nej, lavede Blizzard et andet spil som l\xc3\xa6ner sig op af Warhammer-universet._NEWLINE_Racer og karakterer i universet er generelt opdelt mellem dem der tilh\xc3\xb8rer "Alliancen" - cirka svarende til dem der regnes som "de gode" i Dungeons & Dragons og hos Tolkien - mennesker, gnomer og dv\xc3\xa6rge - og dem der tilh\xc3\xb8rer "Horden" - herunder traditionelt onde racer som orker, trolde og ud\xc3\xb8de.\n_START_SECTION_\nWarcraft: Orcs & Humans\n_START_PARAGRAPH_\nWarcraft er et strategispil udgivet i 1994, som introducerede Warcraft-universet. Man spiller enten som menneske eller ork. Opgaven, man skal fuldf\xc3\xb8re som spiller, er at opbygge en base og en h\xc3\xa6r. Basen skal v\xc3\xa6re s\xc3\xa5 defensiv, at den kan modst\xc3\xa5 eventuelle angreb fra fjenden, mens man med sin egen h\xc3\xa6r skal fors\xc3\xb8ge at tr\xc3\xa6nge ind i fjendens base og destruere den. I nogle missioner er der ogs\xc3\xa5 en helt, som man skal beskytte.\n_START_SECTION_\nWarcraft II: Tides of Darkness\n_START_PARAGRAPH_\nWarCraft II er som forg\xc3\xa6ngeren et strategispil, og blev udgivet i 1995.\n_START_SECTION_\nWarcraft III: Reign of Chaos\n_START_PARAGRAPH_\nWarcraft III: Reign of Chaos, udgivet i 2002, er et episk strategispil, hvor man f\xc3\xb8lger en hel ny generation af helte i kampen mod de n\xc3\xa5desl\xc3\xb8se d\xc3\xa6moner fra The Burning Legion.\n_START_SECTION_\nWorld of Warcraft\n_START_PARAGRAPH_\nWorld of Warcraft (ofte forkortet til WoW) er et online multiplayerrollespil (MMORPG), og populariserede denne genre. Spillet blev udgivet/startet i 2004, og havde i 2010 12 millioner abonnenter. I World of Warcraft har krigen mellem Alliance og Horde udviklet sig s\xc3\xa5dan, at selve dens \xc3\xa5rsag er blevet glemt, og kampene forts\xc3\xa6tter i stedet som et kriterie for at kunne overleve._NEWLINE_Spillet giver mulighed for forskellige spiltyper og spillestile, og i forl\xc3\xa6ngelse heraf er der forskellige servertyper man kan koble sig op p\xc3\xa5, der underst\xc3\xb8tter disse.\n_START_SECTION_\nWarcraft: The role-playing game\n_START_PARAGRAPH_\nWarcraft: The role-playing game er et bordrollespil, der bruger det popul\xc3\xa6re Dungeons & Dragons D20-system.\n_START_SECTION_\nWarcraft board game\n_START_PARAGRAPH_\nWorld of Warcraft: The board game er et br\xc3\xa6tspil udgivet i 2003, der bygger p\xc3\xa5 Warcraft-universet, herunder s\xc3\xa6rligt World of Warcraft.\n_START_SECTION_\nFilm\n_START_PARAGRAPH_\nDen 1. oktober 2013 annoncerede Blizzard, at en film ville have premiere den 18. december, 2015. Premieredatoen blev rykket flere gange, og filmen fik endelig premiere den 10. juni 2016.'